# Agustí Chalaux i de Subirà

### De Viquipèdia

Imatge cedida pel Centre d'Estudis Joan Bardina

Agustí Chalaux i de Subirà (Sant Genís dels Agudells, 1911, Barcelona, 2006) és un intel·lectual català, dissenyador d'un model polític, econòmic i social que pretén disminuir al màxim els abusos de poder, la misèria i la corrupció.

Va néixer a Sant Genís dels Agudells, llavors un petit poble de 15 habitants, a prop de Barcelona, el 19 de juliol del 1911. El seu pare era un industrial francès que tenia una fàbrica de tints de llana al carrer dels Almogàvers de Barcelona. La seva mare procedia de la família dels Subirà, de tradició carlina catalana. Als quatre anys el portaren a l'escola Montessori, una de les primeres que s'obriren a Europa. Als nou anys anà a França a estudiar. Va restar a Toulon fins acabar el batxillerat.

Als 14 anys va conèixer el banquer Horace Finaly, del qual va rebre una forta influència durant els següents 14 anys i l'aconsellà estudiar Química, carrera que Agustí Chalaux va fer a l'Escola de Química de Mulhouse. Agustí Chalaux aprengué aquí el mètode científic aplicat als fenòmens físics i químics, i d'aquí el seu desig de voler començar a enfocar l'estudi dels fenòmens socials i econòmics amb una precisió i rigor similars.

Va tenir contacte amb grups polítics catalanistes primer i llibertaris després. Els inicis de la Guerra Civil Espanyola els va viure a Barcelona, on va seguir fent les seves reflexions i estudis, tot treballant com a gerent a la fàbrica familiar, que no va ser nacionalitzada ni col·lectivitzada, però col·laborant amb els sindicalistes, que l'anomenaren "Xaló".

L'any 1939 s'exilià a París, on visqué l'inici de la Segona guerra mundial. Va ser mobilitzat a l'Escola d'oficials d'artilleria. Després de l'ocupació alemanya, el Govern de Petain el desmobilitzà, reprenent els seus estudis.

Tornà a Catalunya l'any 1945. Fou asidu lector de la publicació La Semana Internacional, que Joan Bardina editava des de Xile, del qual també rebé la seva influència.

L'any 1956, amb l'ocupació d'Hongria, deduí segons ell que la violència era un camí inviable per imposar un canvi polític.

L'any 1968 va deixar la seva feina de Químic. Participà en la Universitat al Carrer, després oficialitzada com Institut de Cultura Popular.

Convencé a en Lluís Maria Xirinacs de crear, amb altres persones, una nova associació per a estudiar el seu nou model polític, econòmic i social. El 25 d'octubre de 1984 fundaren el Centre d'Estudis Joan Bardina, amb seu a l'antiga fàbrica familiar.

Publicà, entre altres, els llibres: "Moneda telemàtica i estratègia de mercat" i "Assaig sobre moneda, mercat i societat". En el document: "Disseny de Civisme" deixà reflectides les seves propostes programàtiques.

Agustí Chalaux morí a Barcelona el 26 d'abril de l'any 2006.

Font: "Notes Autobiogràfiques: Agustí Chalaux de Subirà" del lloc web del Centre d'Estudis Joan Bardina.

## [edita] Enllaços

- Centre d'Estudis Joan Bardina
- Ecoconcern Innovació Social
- Fundació Randa Lluís Maria Xirinacs
- Escola Finaly

| A Viquidites hi ha frases fetes, frases cèlebres i proverbis relatius a Agustí Chalaux i de Subirà

| Aquest article sobre biografies és un esborrany i possiblement li calgui una expansió substancial o una bona reestructuració del seu contingut. Per això, podeu ajudar a la Viquipèdia expandint-lo i millorant la seva qualitat com, per exemple, traduint d'altres Viquipèdies, posant textos amb el permís de l'autor o extraient-ne informació.

Obtingut de "http://ca.wikipedia.org../../../a/g/u/Agust%C3%AD_Chalaux_i_de_Subir%C3%A0_4135.html"

Categories: Catalans | Esborranys de biografies

##### Views

- Article
- Discussió
- Revisió actual

##### Cerca